                                        	                                                                     Проект!      ПРАВИЛНИК ……………………..
ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ДЪРЖАВНИТЕ ДЕТСКИ ГРАДИНИ КЪМ МИНИСТЕРСТВО НА ОТБРАНАТА И УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДЪРЖАВНИТЕ ДЕТСКИ ГРАДИНИ КЪМ МИНИСТЕРСТВО НА ОТБРАНАТА
(обн., ДВ, бр. 43 от 2017 г., изм. и доп., бр. 89 от 2019 г., бр. 44 от 2021 г., изм., бр. 38 от 2022 г. )

 § 1.  В чл. 6 се правят следните изменения и допълнения:
1. Създава се нова ал. 4:
        „ (4) По преценка на родителя и/или при липса на яслена група в съответното населено място и при наличие на свободни места децата може да постъпят в детската градина и при навършени 2 години към началото на учебната година на постъпването.“ 
 § 2. Досегашната ал. 4 става ал. 5. 
 § 3. В чл. 9, ал. 1 се изменя така:
        „(1) Броят на групите и броят на децата в група се определят от първостепенния разпоредител с бюджет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини.“ 
§ 4. В чл. 12, ал. 2 се отменя.
§ 5. В чл. 13 се правят следните изменения и допълнения:
    1. В ал.1, т.2:
        а) В буква „в“ думите „1 точка“ се заменят с „2 точки“.
        б)  В буква „г” след думата „ТЕЛК“ се добавя „/НЕЛК“.
        а) В буква „ж“ след думата „ТЕЛК“ се добавя „/НЕЛК“.
    2. Алинея 2 се отменя.
§ 6. В чл. 16 се правят следните изменения и допълнения:
1. В ал.1:
     а) В т. 1 след думата „родителя“ се добавя „/оригинал/“, а думите „а в случаите по чл. 13, ал. 2, т. 1, буква "а" – на роднините на детето по права линия от втора степен“ се заличават. 
         б) В т. 2 думите „за лица, родени преди 1 януари 1984 г.“ се заличават.
         в) В т. 6 след думата „ТЕЛК“ се добавя „/НЕЛК“.
         г)  Създава нова т. 8:
       „8. копие на влязъл в сила съдебен акт, удостоверяващ правото на упражняване на родителски права по отношение на дете, чиито родители са го отглеждали при несключен граждански брак, преди уреждане на въпроса по отношение на родителските права;“
        д). Досегашната т. 8 става т. 9
        е)  Създават се нови т. 10-12:
        „10. копие на заповед за настаняване в общежитие към МО;
          11. удостоверение за семейно положение;
          12. удостоверение за семейно положение съпруг/съпруга и деца;“
        ж). Досегашната т.9 става т. 13.
      2. Алинея 2 се отменя.
      § 7. В чл. 17, ал. 2 се изменя така:
      „(2) В срок от 7 календарни дни комисията извършва подбор по критериите на чл. 13, въз основа на подадените от директорите на детските градини към МО свободни места по групи и изготвя протокол за работата си.“
      § 8. В чл. 20 след думата „представят“ се добавя „в съответната детска градина“.
      § 9. Член 22а се изменя така: 
       „Чл. 22а. (1) Преместване на деца от една ДДГ към МО в друга ДДГ към МО, поради промяна в местоживеенето на родителите/настойниците в изпълнение на служебните им ангажименти, може да се извърши с предимство, пред чакащите за прием деца, с подаване на заявление и при наличието на свободни места.
        (2) Преместване на деца от една ДДГ към МО в друга ДДГ към МО извън посочените обстоятелства по ал.1, може да се извърши по желание на родителите/настойниците с подаване на ново заявление и кандидатстване по установената процедура за прием в ДДГ към МО.“
     §10. В чл. 23 се правят следните изменения и допълнения:
1. В ал. 1 се създава т. 3:
              „3. други уважителни причини“.
2. В ал. 2 думите „петгодишна възраст“ се заменят с „четиригодишна възраст“.
        §11. В чл. 24 думите „и се заплаща“ се заличават.
        §12. В чл. 34, ал.1 думите „държавния бюджет чрез“  и „респективно“ се заличават.
        §13. В член 36 се правят следните изменения:
1. Алинея 2 се изменя така:
        „(2) Финансовото осигуряване на ДДГ към МО се извършва в рамките на утвърдения  бюджет на Изпълнителна агенция "Военни клубове и военно-почивно дело" по съответната основна програма/програма по програмната структура на бюджета на Министерството на отбраната за текущата година.“
2. В ал. 3 думите „по пълна бюджетна класификация“ се заличават.
3.  В ал.  4 думите „МЗ ОХ-322/15.01.2016 г.“ се заменят с „акт на министъра на отбраната“.
         §14. В чл. 37 се правят следните изменения:
1. В т. 1 думите „определени с Държавния образователен стандарт за финансирането на институциите за едно дете, определени с акт на Министерския съвет“ се заменят с  „от бюджета на Министерството на отбраната“;
2. Точка 2 се отменя.
         §15. В чл. 38, изр. 2 думата „разходи“ се заменя с думата „приходи“.
         §16. Член 50 се изменя така:
        „Чл. 50. Участници във възпитателно-образователния процес са децата, учителите, директорите и другите педагогически специалисти, както и родителите.“
        §17. В чл. 55, ал. 1 се създава т. 6:
       „ 6. да се включват в съвместни инициативи, организирани от детската градина.“
        §18. Създава се глава десета: 
„Глава десета“
                                             ДОПЪЛНИТЕЛНИ РАЗПОРЕДБИ

            § 1. „Самотен родител“ е : Родител, отглеждащ сам дете/деца е лице, което поради вдовство, развод или несключен граждански брак отглежда сам деца до 18-годишна възраст, както и навършилите пълнолетие лица, в случай че продължават да учат, до придобиване на средно образование, но не по-късно от навършване на 20-годишна възраст.
            § 2. „Актуална служебна бележка от местоработата“ е тази, която е издадена в рамките на 10 календарни дни преди датата на подаване на заявление за прием в ДДГ към МО.“

        §19. Досегашните § 1 и § 2 от Преходните и заключителни разпоредби стават съответно § 3 и § 4.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 20. Приетите до влизане в сила на настоящия Правилник деца на родители,  извън посочените в чл.12, ал.1, продължават обучението си в ДДГ към МО.
§ 21. Правилникът влиза в сила от деня на обнародването му в „Държавен вестник“.


МИНИСТЪР НА ОТБРАНАТА
НА РЕПУБЛИКА БЪЛГАРИЯ

